**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.09.2025, ora 08.00 – 07.09.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 07.09.2025, ora 07.00**

**RÂURI**

**Debitele au fost relativ staționare,** exceptând râurile din bazinul Timiș și cursul inferior al Someşului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80% și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Moravița, Caraș, Nera, Cerna, Vedea, Rm. Sărat, Bârlad, Tazlău, pe unii afluenți din bazinul Argeşului, din bazinele mijlocii și inferioare ale Jiului, Oltului, pe afluenții Prutului și pe râurile din Dobrogea**.**

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi relativ staționare.**

Sunt posibile creșteri de niveluri și debite, pe unele râuri mici din zonele de munte, din vestul tării, ca urmare a precipitațiilor prognozate.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 06-07.09.2025 **a fost în usoara crestere, având valoarea de 2400 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în creștere pe sectorul Gruia – Tr. Măgurele, staționare la Zimnicea și pe sectorul Galați - Tulcea și în scădere pe sectorul Giurgiu - Brăila.

**Debitul la intrarea în ţară** (secţiunea Baziaş) **va fi stationar (2400 m3/s).**

În aval de Porțile de Fier debitele vor fi în scădere la Gruia și pe sectorul Cernavodă – Isaccea, în creștere pe sectorul Calafat – Giurgiu și staționare pe sectorul Oltenița – Călăraşi şi la Tulcea.

**2.** **Situaţia meteorologică în intervalul 06.09.2025, ora 09.00 – 07.09.2025, ora 06.00**

**ÎN ȚARĂ, vremea a fost în general frumoasă**, iar în orele amiezii călduroasă în cea mai mare parte a țării. Cerul a fost variabil, cu înnorări temporar accentuate și perioade cu averse și descărcări electrice, din a doua parte a zilei pe arii restrânse în regiunile vestice, iar în orele serii, izolat în nordul Carpaților Orientali. Ploile au avut și caracter torențial, iar cantitățile de apă acumulate, izolat au depășit 25 l/mp -din datele colectate până la ora 06 acestea au fost de până la 29 l/mp în județul Arad. Vântul a suflat slab și moderat cu unele intensificări ziua în zona Deltei Dunării, dar de scurtă durată și asociate ploilor. Temperaturile maxime s-au încadrat între 23 de grade la Sulina și 34 de grade la Calafat, iar la ora 06 erau temperaturi cuprinse între 5 grade la Miercurea Ciuc și 21 de grade la Constanța-dig. La începutul intervalului, cu totul izolat a fost ceață.

**Observaţie:** *în intervalul de diagnoză au fost emise* *20 mesaje pentru fenomene meteorologice periculoase imediate, respectiv 3 avertizări cod portocaliu emise de către SRPV Timișoara și 17 atenționări cod galben (12 emise de către SRPV Timișoara, 2 emise de către SRPV Cluj, 2 emise de către SRPV Bacău. 1 emisă de către SRPV Sibiu).*

**La Bucureşti, vremea a fost predominant frumoasă**, iar în orele amiezii călduroasă. Cerul a fost variabil, mai mult senin în prima parte a zilei, iar vântul a suflat slab până la moderat. Temperatura maximă a fost de 30 de grade la Afumați, 31 de grade în Băneasa și 32 de grade la Filaret, iar la ora 06 erau 13 grade în Băneasa, 15 grade la Afumați și 17 grade la Filaret.

**3. Prognoza meteorologică în intervalul 07.09.2025, ora 09.00 - 08.09.2025, ora 9.00**

**ÎN ȚARĂ, Vremea va fi în continuare mult mai caldă** decât ar fi normal în această perioadă, în special în vestul și în sudul țării unde se va menține călduroasă. Cerul va fi variabil, cu înnorări temporar accentuate, averse și descărcări electrice, mai ales după-amiaza și seara, local în Carpații Occidentali, în vestul Carpaților Meridionali și în nordul Carpaților Orientali și pe arii restrânse în Banat, Crișana, Maramureș, vestul Transilvaniei, iar la începutul nopții, posibil și în nordul Olteniei și nord-vestul Munteniei. Îndeosebi la munte, în intervale scurte de timp, izolat cantitățile de apă vor depăși 15...25 l/mp. Vor fi condiții de grindină. Vântul va sufla slab și moderat, temporar cu unele intensificări în sud-estul teritoriului, dar și în timpul ploilor, în general cu viteze de 40...50 km/h.

Temperaturile maxime vor fi cuprinse în general între 26 și 33 de grade, cu cele mai ridicate valori în sudul Olteniei, iar cele minime se vor încadra între 7 grade în depresiunile Carpaților Orientali și 19 grade pe litoral. În a doua parte a nopții, izolat se va forma ceață, îndeosebi în vest și centru.

**La Bucureşti,** **vremea va fi călduroasă,** astfel că temperatura maximă va fi de 31...32 de grade. Cerul va fi variabil, iar vântul va sufla slab și moderat. Minima termică va fi de 13...16 grade.

***II. CALITATEA APELOR***

**1.1. Pe fluviul Dunărea**

Nu au fost evenimente deosebite.

 **1.2. Pe râurile interioare**

**ABA Mureș** revine cu informații suplimentare referitoare la calitatea apei de pe probele de apă prelevate aval de salina Praid (jud. Harghita), respectiv monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

 Determinarea conductivitatii in situ, orara 24/24, se monitorizeaza prin senzori calitativi in 5 sectiuni (1 pe r. Corund, 1 pe r. Tarnava Mica, 1 pe r. Tarnava Mare, 2 pe r. Mures).

- Incepand cu data de 01.08.2025, au fost reduse transmisiile de conductivitate si de debit inaintate de catre Dispeceratul ABA Mures pe grupurile din aplicatia WhatsApp, la 2 transmisii / zi (orele 8 si 20).

- Conform adresei ABA Mures nr. 18402/01.09.2025, incepand cu data de 01.09.2025, monitorizarea calitativa in cele 17 sectiuni (2 pe r. Corund, 7 pe r. Tarnava Mica, 1 pe r. Tarnava Mare si 7 pe r. Mures), continua cu o frecventa de 2 ori / saptamana (luni, joi).

**1.3. Pe Marea Neagră**

Nu au fost evenimente deosebite.

***III. CALITATEA MEDIULUI***

1. **În domeniul aerului**

**ANMAP Dir Jud. Dambovita,** inf. telef. despre un **incendiu în desfășurare anunțat de ISU Dâmbovița la ora 22:32 și cu completari la ora 22:42, 06.09.2025, manifestat în localitatea Gura Foii, jud. Dâmbovița. Ard aproape 4 tone deşeuri menajere depozitate necontrolat pe o suprafață de 100 mp.** Se va reveni.

**Agenţia Naţională pentru Protecţia Mediului** informează că, din rezultatele analizelor efectuate în data de: 03-04.09.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile de monitoring a calităţii aerului din teritoriu:**

**-în data de 03.09.2025 la staţiile cu indicativele: B-3, B-5, B-6, B-13 (municipiul București) și CL-2 (municipiul Călărași);**

**-în data de 04.09.2025 la staţia cu indicativul: CS-1 (municipiul Reșița).**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**ISGU** informeaza telefonic despre un **incendiu izbucnit la o fabrica de peleti din localitatea Sendreni, jud. Galati, din data de, 06.09.2025, orele 09:00. In interiorul constructiei, pe circa 500 mp, sunt depozitati peleti si cateva butoaie cu uleiuri**. La fata locului intervin 4 autospeciale de la ISU Galati, SVSU Sendreni, 1 autospeciala de la Garda de interventie Pechea si un echipaj Smurd. Pompierii intervin pentru localizarea incendiului care se manifesta cu fum gros.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**